Ο **Λίβαϊ Σάμιουελ Γκαρσία** (αγγλικά: *Levi Samuel García*) (γενν. στις 20 Νοεμβρίου 1997) είναι επαγγελματίας ποδοσφαιριστής από το Τρινιντάντ και Τομπάγκο, ο οποίος αγωνίζεται ως επιθετικός για την ΑΕΚ. έλα στο λιμάνι

Πρώιμη ζωή
----------

Ο Γκαρσία γεννήθηκε στις 20 Νοεμβρίου 1997 στη Σάντα Φλόρα στο Τρινιντάντ και Τομπάγκο από τους Καρλ και Τζούντιθ Γκαρσία, και προέρχεται από μια ποδοσφαιρική οικογένεια που αποτελείται από τρία αδέλφια (Ντάνιελ, Ναθάνιελ και Τζούντα) που έχουν αγωνιστεί σε διαφορετικούς τοπικούς συλλόγους και δύο αδελφές (Κάρλα και Αντάνα) που είναι επίσης οπαδοί του αθλητισμού. Στην πραγματικότητα, τα τρία αδέλφια έπαιζαν ποδόσφαιρο στην αυλή τους για ώρες όταν ήταν παιδιά. Συγκεκριμένα, ο Λίβαϊ πιστώνει την πρώιμη ποδοσφαιρική του επιρροή στον μεγαλύτερο αδερφό του Ντάνιελ, αφού τον ενθάρρυνε να γίνει καλύτερος παίκτης και νοίκιαζε αυτοκίνητο ή έκλεινε ταξί για να εξασφαλίσει ότι έδινε το παρών στις προπονήσεις και στους αγώνες νέων.

Στην ηλικία των 14 ετών, ο Γκαρσία παρακολούθησε το Κολέγιο Σίβα Μπόις Χίντου στο Πέναλ του Τρινιντάντ και Τομπάγκο και επίσης εγγράφηκε στο πρόγραμμα νέων της ομάδας Τ&ΤΕΚ Σπορτς Κλαμπ. Ωστόσο, μετά από μια σεζόν με τους *Electricity Boys*, ο σύλλογος ανέστειλε τις ποδοσφαιρικές του δραστηριότητες επικαλούμενος οικονομικές δυσκολίες. Κατά τα επόμενα δύο χρόνια, ο Γκαρσία έπαιξε ταυτόχρονα για το Κολέγιο Σίβα Μπόις Χίντου και τον τοπικό σύλλογο νέων Σιπάρια Σπερς. Το 2012, παίζοντας ως επιθετικός, ο Γκαρσία οδήγησε τους Σίβα Μπόις στην κατάκτηση του τίτλου του Πρωταθλήματος Δευτεροβάθμιας Εκπαίδευσης της Νότιας Ζώνης (SSFL) και προκρίθηκε ως ένα από τα τέσσερα σχολεία για το Λιγκ Καπ. Κατά τη διάρκεια της διοργάνωσης, ο Γκαρσία σημείωσε ένα γκολ σε τρεις εμφανίσεις για να βοηθήσει τους Σίβα Μπόις να προχωρήσουν στη διοργάνωση, πριν αποκλειστούν από την Σέντραλ ΦΚ στους προημιτελικούς.

Σταδιοδρομία σε συλλόγους
-------------------------

### Πρώιμη σταδιοδρομία

Αφού πέρασε τον προηγούμενο χρόνο στο πρόγραμμα νέων του συλλόγου, ο Γκαρσία έκανε το επαγγελματικό του ντεμπούτο για την Τ&ΤΕΚ Σπορτς Κλαμπ στην Προ Λιγκ Τρινιντάντ και Τομπάγκο, σε ηλικία 15 ετών, αφού έκανε εμφανίσεις στο τέλος της σεζόν 2012-13. Λόγω των σοβαρών οικονομικών δυσκολιών του συλλόγου και της αδυναμίας πληρωμής των μισθωτών παικτών του, ο προπονητής των *Electricity Boys,* Ντέξτερ Σάιρους*,* αποφάσισε να συμπεριλάβει μερικούς από τους νεότερους παίκτες του, συμπεριλαμβανομένων των τριών αδερφών Γκαρσία, σε αγώνες του πρωταθλήματος. 

Τον Μάρτιο του 2014, ο Γκαρσία υπέγραψε το πρώτο επαγγελματικό του συμβόλαιο με την Σεντράλ ΦΚ, με διετή συμφωνία. Ωστόσο, πριν από την πρώτη του εμφάνιση για την ομάδα, ανακαλύφθηκε τον Σεπτέμβριο του 2014 από τον Ολλανδό ανιχνευτή ταλέντων, Χάμπφρι Νέιμαν, ενώ έπαιζε για το Τρινιντάντ και Τομπάγκο U20 κατά τη διάρκεια των προκριματικών για το Πρωτάθλημα ΚΟΝΚΑΚΑΦ U20 του 2015. Μετά από την αρχική διαφωνία μεταξύ της Σέντραλ και του Νέιμαν, οι δύο πλευρές κατέληξαν σε συμφωνία μέσω διαμεσολάβησης της Ποδοσφαιρικής Ομοσπονδίας Τρινιντάντ και Τομπάγκο για να επιτραπεί στον Γκαρσία να ταξιδέψει για δοκιμαστικά στην Ολλανδία.

### ΑΖ Άλκμααρ

Στις 20 Φεβρουαρίου 2015, ο Γκαρσία υπέγραψε ένα τριετές συμβόλαιο, με επιλογή του συλλόγου για διετή επέκταση, με την AZ Άλκμααρ της Έρεντιβιζι, ύστερα από ένα επιτυχημένο δοκιμαστικό με τον σύλλογο. Ωστόσο, δεν μπόρεσε να ξεκινήσει την επαγγελματική του σταδιοδρομία μέχρι τα δέκατα όγδοα γενέθλια του, λόγω των υφιστάμενων εργατικών νόμων της Ευρωπαϊκής Ένωσης. Μετά από αρκετούς μήνες δύσκολων διαπραγματεύσεων, ο πρώην σύλλογος του Γκαρσία, Σέντραλ ΦΚ, συμφώνησε για τη μεταγραφή στην ΑΖ τον Ιούνιο του 2015. 

#### Ταχεία άνοδος στην πρώτη ομάδα (2016 – 2018)

Κατά τη διάρκεια της προετοιμασίας του συλλόγου για τη σεζόν 2015–16, ο Γκαρσία προπονήθηκε και έλαβε ιδιαίτερη προσοχή από τον πρώην Ολλανδό διεθνή Μάρκο φαν Μπάστεν, ο οποίος είχε υπηρετήσει ως βοηθός προπονητή του συλλόγου νωρίτερα μέσα στο έτος, πριν αποχωρήσει για λόγους υγείας. Στις 24 Ιανουαρίου 2016, ο Γκαρσία έκανε το επαγγελματικό ντεμπούτο του στο πρωτάθλημα για την Άλκμααρ εναντίον της Φέγενορντ, αφού μπήκε ως αλλαγή στο 68ο λεπτό με την ομάδα του να προηγείται με 4-1. Σε ηλικία 18 ετών και 65 ημερών, ο Γκαρσία έγινε ο νεότερος ποδοσφαιριστής από το Τρινιντάντ και Τομπάγκο που αγωνίστηκε για έναν ευρωπαϊκό σύλλογο, καταρρίπτοντας ένα ρεκόρ που είχε προηγουμένως ο πρώην επιθετικός της Άστον Βίλα, Ντουάιτ Γιόρκ. Μία εβδομάδα αργότερα, σημείωσε το πρώτο του επαγγελματικό γκολ σε λιγότερο από ένα λεπτό αφού μπήκε ως αλλαγή στο 71ο λεπτό της νίκης με 3-0 επί της Ναϊμέχεν, για να γίνει ο δεύτερος νεότερος σκόρερ του συλλόγου. Στην πρώτη του σεζόν με την Άλκμααρ, ο Γκαρσία έκανε οκτώ εμφανίσεις πρωταθλήματος και εννέα σε όλες τις διοργανώσεις, έχοντας σημειώσει ένα γκολ στο πρωτάθλημα και καταγράφοντας μία ασίστ για να βοηθήσει την ΑΖ να τερματίσει τέταρτη στην Έρεντιβιζι 2015-16 και να προκριθεί στο Γιουρόπα Λιγκ 2016-17. 

#### Γιονγκ AZ και δανεισμός στην Εξέλσιορ

Αφού έπαιξε για τον Γιονκ AZ για το μεγαλύτερο μέρος του πρώτου μισού της σεζόν 2017–18, προσπαθώντας να κάνει εμφανίσεις στην πρώτη ομάδα, ο Γκαρσία στάλθηκε με δανεισμό στην ΣΜΦ Εξέλσιορ για το υπόλοιπο της σεζόν. 

### Ιρόνι Κιριάτ Σμόνα

Τον Μάιο του 2018, με το συμβόλαιο του στην Άλκμααρ να λήξει στο τέλος της σεζόν, ανακοινώθηκε ότι ο Γκαρσία θα ενταχθεί στην ισραηλινή Ιρόνι Κιριάτ Σμόνα για τη σεζόν 2018-19.

### Μπεϊτάρ Ιερουσαλήμ

Στις 30 Μαΐου 2019, ο Γκαρσία υπέγραψε συμβόλαιο με την Μπεϊτάρ Ιερουσαλήμ.

### ΑΕΚ

Στις 14 Σεπτεμβρίου 2020, η ΑΕΚ υπέγραψε τον Γκαρσία από την Μπεϊτάρ Ιερουσαλήμ έναντι 2,2 εκατομμυρίων ευρώ για το 60% των δικαιωμάτων του. Τον Αύγουστο του 2023 ανανέωσε για πέντε χρόνια.

Εθνική ομάδα
------------

Ο Γκαρσία έχει εκπροσωπήσει το Τρινιντάντ και Τομπάγκο σε διάφορα ηλικιακά επίπεδα, έχοντας αγωνιστεί για τις εθνικές ομάδες U17, U20 και την ανδρών.

### Ομάδες νέων

Έκανε το διεθνές του ντεμπούτο για την ομάδα U17 αφού αντικατέστησε τον Μπρεντ Σαμ στο δεύτερο ημίχρονο του τελικού του αγώνα για να βοηθήσει τους *Soca Warriors να* κερδίσουν την πρόκριση για το Πρωτάθλημα ΚΟΝΚΑΚΑΦ U17 του 2013. Κατά τη διάρκεια της διοργάνωσης, έκανε δύο διαδοχικές εκκινήσεις σε μια ήττα από τον Καναδά και σε μια νίκη 2-0 εναντίον της Κόστα Ρίκα, για να προχωρήσει στον γύρο νοκ-άουτ. Ωστόσο, μετά από μια ήττα με 4-2 από τον Παναμά, οι *Soca Warriors* έχασαν για μία νίκη την πρόκριση για το Παγκόσμιο Κύπελλο U17 του 2013.

Τον Σεπτέμβριο του 2014, ο Γκαρσία εκπροσώπησε την ομάδα U20 στη διαδρομή για την κατάκτηση του Πρωταθλήματος Καραϊβικής U20 του 2014 και να κερδίσει την πρόκριση στο Πρωτάθλημα ΚΟΝΚΑΚΑΦ U20 του 2015. Παρόλο που έκανε τέσσερις εμφανίσεις κατά τη διάρκεια του Πρωταθλήματος ΚΟΝΚΑΚΑΦ και εντυπωσίασε αρκετούς Ευρωπαίους ανιχνευτές ταλέντων, οι *Soca Warriors* τερμάτισαν τέταρτοι στον όμιλό τους με μία μόνο νίκη και δεν κατάφεραν να προκριθούν στο Παγκόσμιο Κύπελλο U20 του 2015. 

### Ομάδα ανδρών

Ο Γκαρσία έκανε το πλήρες διεθνές ντεμπούτο του για την εθνική ανδρών στις 25 Μαρτίου 2016 ενάντια στον Άγιο Βικέντιο και τις Γρεναδίνες κατά τη διάρκεια των προκριματικών για το Παγκόσμιο Κύπελλο του 2018. Ο Γκαρσία συνδύασε το ντεμπούτο του στην εθνική ομάδα με δύο γκολ στο δεύτερο ημίχρονο για να οδηγήσει τους *Soca Warriors* στη νίκη με 3-2. Τα γκολ του Γκαρσία τον έκαναν το νεότερο σκόρερ του Τρινιντάντ και Τομπάγκο σε αγώνα για τα προκριματικά του Παγκοσμίου Κυπέλλου σε ηλικία 18 ετών και 127 ημερών. Δύο μήνες αργότερα, έκανε δύο επιπλέον εμφανίσεις για τους *Soca Warriors* στις ήττες εναντίον του Περού και της Ουρουγουάης.

Διακρίσεις
----------

### Συλλογικές

Μπεϊτάρ Ιερουσαλήμ
* **Κύπελλο Τότο:** 2019-20

**ΑΕΚ**

* Πρωτάθλημα Ελλάδας: 2022-23
* Κύπελλο Ελλάδας: 2022-23

### Ατομικές

#### Ρεκόρ

* Ο νεότερος επαγγελματίας ποδοσφαιριστής από το Τρινιντάντ και Τομπάγκο στην Ευρώπη: 18 ετών και 65 ημερών
* Ο νεότερος επαγγελματίας σκόρερ από το Τρινιντάντ και Τομπάγκο στην Ευρώπη: 18 ετών και 71 ημερών
* Ο νεότερος παίκτης που αγωνίστηκε για την Εθνική Τρινιντάντ και Τομπάγκο σε αγώνα για τα προκριματικά του Παγκοσμίου Κυπέλλου: 18 ετών και 127 ημερών

Παραπομπές
----------

1. ↑  (πολλαπλές γλώσσες) *Transfermarkt*. 354587. Ανακτήθηκε στις 9  Οκτωβρίου 2017.
2. ↑  (Αγγλικά) *ESPN FC*. 224632. Ανακτήθηκε στις 4  Απριλίου 2022.
3. ↑  Μισέλ Κοξ (1 Νοεμβρίου 2015). «The A to Z on AZ and T&T rising star Levi Garcia». Wired868.com.. Ανακτήθηκε στις 5 Φεβρουαρίου 2016.
4. ↑  Σον Φουέντες (TTFA) (18 Σεπτεμβρίου 2014). «Garcia has big football dreams». Soca Warriors Online.. Ανακτήθηκε στις 5 Φεβρουαρίου 2016.
5. ↑  Ράντι Μπάντο (21 Φεβρουαρίου 2015). «Dutch club AZ unveils Trinidadian teenager Levi Garcia». TTProLeague.com. Αρχειοθετήθηκε από το πρωτότυπο στις 2016-04-13.. Ανακτήθηκε στις 1 ΑΠριλίου 2016.
6. ↑  «T&TEC pulls plug on cricket, football teams». Trinidad Guardian. 13 Μαΐου 2012.. Ανακτήθηκε στις 11 Ιουλίου 2012.
7. 1 2  Λασάνα Λίμπουρντ (20 Φεβρουαρίου 2015). «Going Dutch: AZ unveils T&T starlet Levi Garcia». Wired868.com. Αρχειοθετήθηκε από το πρωτότυπο στις 2016-02-06.. Ανακτήθηκε στις 6 Φεβρουαρίου 2016.
8. ↑  Βινόντε Μάντσαμ (1 Απριλίου 2016). «Caledonia faces Joe Public as FA last-16 round begins». Trinidad Guardian.. Ανακτήθηκε στις 15 Δεκεμβρίου 2012.
9. ↑  Central FC Media Release (5 Μαΐου 2014). «Central F.C. already planning for next season». Soca Warriors Online.. Ανακτήθηκε στις 1 Απριλίου 2016.
10. ↑  Λασάνα Λίμπουρντ (3 Οκτωβρίου 2014). «Five T&T U-20s set for Europe; but Central braces for Levi tug-of-war». Wired868.com. Αρχειοθετήθηκε από το πρωτότυπο στις 2016-03-02.. Ανακτήθηκε στις 1 Απριλίου 2016.
11. ↑  Staff Writer (21 Φεβρουαρίου 2015). «Garcia, 17, to play in Eredivisie». T&T Newsday.. Ανακτήθηκε στις 27 Μαρτίου 2016.
12. ↑  Σον Φουέντες (13 Αυγούστου 2015). «Garcia draws attention from Van Basten». T&T Guardian.. Ανακτήθηκε στις 27 Μαρτίου 2016.
13. ↑  Staff Writer (25 Ιανουαρίου 2016). «Levi Garcia makes Dutch Eredevisie debut». T&T Newsday.. Ανακτήθηκε στις 27 Μαρτίου 2016.
14. ↑  Σον Φουέντες (28 Ιανουαρίου 2016). «Levi: Debut was dream come true». T&T Guardian.. Ανακτήθηκε στις 27 Μαρτίου 2016.
15. 1 2  Λασάνα Λίμπουρντ (24 Ιανουαρίου 2016). «Levi debuts for AZ; starlet becomes T&T's youngest professional in Europe». Wired868.com. Αρχειοθετήθηκε από το πρωτότυπο στις 2020-12-05.. Ανακτήθηκε στις 28 Μαρτίου 2016.
16. ↑  Staff Writer (31 Ιανουαρίου 2016). «Garcia scores first goal in Europe». T&T Newsday.. Ανακτήθηκε στις 27 Μαρτίου 2016.
17. 1 2  Λασάνα Λίμπουρντ (30 Ιανουαρίου 2016). «Levi is T&T’s youngest scorer in Europe; teenaged winger strikes against NEC». Wired868.com. Αρχειοθετήθηκε από το πρωτότυπο στις 2016-03-06.. Ανακτήθηκε στις 28 Μαρτίου 2016.
18. ↑  Λίμπουρντ, Λασάνα (17 Μαΐου 2018). «Kiryat kid: Levi Garcia swaps Dutch Eredivisie for Israeli Premier League». *Wired868*. Ανακτήθηκε στις 18 Ιουλίου 2018.
19. ↑  Σάαρ, Όφιρ (30 Μαΐου 2019). «בית"ר ירושלים הודיעה על החתמת לוי גרסיה לשלוש שנים». *Walla* (στα Εβραϊκά). Ανακτήθηκε στις 30 Μαΐου 2019.
20. ↑  «Στην ΑΕΚ ο Λιβάι Γκαρσία». *www.sport24.gr*. 14 Σεπτεμβρίου 2020. Ανακτήθηκε στις 14 Σεπτεμβρίου 2020.
21. ↑  «Ο Λιβάι Γκαρσία ανανέωσε με την ΑΕΚ ως το 2028». *NewsIT*. 2 Αυγούστου 2023. Ανακτήθηκε στις 4 Αυγούστου 2023.
22. 1 2  «T&T U-17 slip pass Guyana to finish group unbeaten». *Inshan Mohammed (Soca Warriors Online)*. 29 Ιουλίου 2012.. Ανακτήθηκε στις 5 Φεβρουαρίου 2016.
23. 1 2  «U-20s sniff CFU final after 4-0 win over Curacao». *Inshan Mohammed (Soca Warriors Online)*. 15 Σεπτεμβρίου 2014.. Ανακτήθηκε στις 5 Φεβρουαρίου 2016.
24. 1 2  «Player Profile – Levi Garcia». *Inshan Mohammad (Soca Warriors Online)*. 24 Μαρτίου 2016.. Ανακτήθηκε στις 27 Μαρτίου 2016.
25. ↑  «Canada eases past Trinidad in U-17 opener». *CONCACAF.com* (Soca Warriors Online). 6 Απριλίου 2013.. Ανακτήθηκε στις 5 Φεβρουαρίου 2016.
26. ↑  Michael Lewis (CONCACAF) (9 Απριλίου 2013). «Trinidad defeats Costa Rica 2-0 at Under 17's». Soca Warriors Online.. Ανακτήθηκε στις 5 Φεβρουαρίου 2016.
27. ↑  CONCACAF.com (14 Απριλίου 2013). «Panama beat T&T to secure U-17 WC ticket». Soca Warriors Online.. Ανακτήθηκε στις 5 Φεβρουαρίου 2016.
28. ↑  Inshan Mohammed (17 Σεπτεμβρίου 2014). «Trimmingham trims Cuba lead as T&T surge into finals unbeaten after 1-1 tie». Soca Warriors Online.. Ανακτήθηκε στις 5 Φεβρουαρίου 2016.
29. ↑  Inshan Mohammed (20 Σεπτεμβρίου 2014). «Corbin tricks Haiti as T&T lifts U-20 crown». Soca Warriors Online.. Ανακτήθηκε στις 5 Φεβρουαρίου 2016.
30. ↑  Σον Φουέντες (TTFA) (26 Μαρτίου 2016). «Garcia's double spurs on 'Warriors'». Soca Warriors Online. Ανακτήθηκε στις 27 Μαρτίου 2016.
31. ↑  Σον Φουέντες (TTFA) (27 Μαρτίου 2016). «Levi dedicates goals to his Parents». Soca Warriors Online. Ανακτήθηκε στις 27 Μαρτίου 2016.
32. 1 2  «Trinidad's lonely tulip in full bloom». FIFA.com. 28 Μαρτίου 2016. Αρχειοθετήθηκε από το πρωτότυπο στις 10 Σεπτεμβρίου 2017. Ανακτήθηκε στις 1 Απριλίου 2016.

Εξωτερικοί σύνδεσμοι
--------------------

* Levi García Αρχειοθετήθηκε 2016-02-06 στο Wayback Machine. στο AZ Alkmaar
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Α.Ε.Κ. – τρέχουσα σύνθεση 2023–24 |
| --- |
|  |
|  | 
* 1 Στάνκοβιτς
* 2 Μουκουντί
* 3 Μοχαμαντί
* 4 Σιμάνσκι
* 5 Αμραμπάτ
* 6 Γιόνσον
* 7 Γκαρσία
* 8 Γκατσίνοβιτς
* 9 Φαν Βέερτ
* 10 Τσούμπερ
* 11 Αραούχο (c)
* 12 Ρότα
* 13 Πινέδα
* 14 Πόνσε
* 17 Πήλιος
* 18 Κάλενς
* 19 Ελίασον
* 20 Μάνταλος
* 21 Βίντα
* 22 Φερνάντες
* 24 Μήτογλου
* 25 Γαλανόπουλος
* 28 Χατζισαφί
* 29 Σιντιμπέ
* 30 Αθανασιάδης
* 37 Ραντόνια
* 39 Γκίνης
* 53 Μαχαίρας
* 55 Χρυσόπουλος
* 63 Γιέμποα
* 70 Πισάρο
* 90 Ζίνι
* 96 Λαμαράνα
* 99 Θεοχάρης

Προπονητής: Αλμέιδα |

 |